Blaze7451/Wiki-th-20250601 huggingface dataset:
อะมานะฮ์

บริษัท อะมานะฮ์ ลิสซิ่ง จำกัด (มหาชน) (AMANAH LEASING PUBLIC COMPANY LIMITED ชื่อย่อ:AMANAH)  บริษัทจดทะเบียนครั้งแรกเมื่อวันที่ 15 พฤษภาคม 2535 บริษัทเริ่มประกอบธุรกิจให้เช่าซื้อและเช่าการเงินเป็นหลัก โดยเริ่มทำธุรกิจเช่าซื้อรถยนต์ตั้งแต่เดือนธันวาคม 2535 เป็นต้นมา และมาเพิ่มธุรกิจเช่าการเงินในเดือนมีนาคม 2536 พร้อมกับเพิ่มให้เช่าซื้อสินค้าประเภทอุปกรณ์และเครื่องจักรด้วย 
ปัจจุบันบริษัทประกอบธุรกิจให้บริการทางการเงินภายใต้หลักชะรีอะฮ์ หรือหลักธุรกิจเคียงคู่คุณธรรม โดยมีผลิตภัณฑ์และการบริการทางการเงินที่สามารถตอบสนองความต้องการของกลุ่มลูกค้าเป้าหมายได้ทุกกลุ่ม ประกอบด้วยธุรกิจ ดังนี้
*ธุรกิจให้บริการสินเชื่อเช่าซื้อ (Amanah Hire Purchase) 
*ธุรกิจให้บริการสินเชื่อเพื่อซื้อสินค้าคงคลัง (Amanah Inventory Finance) 
*ธุรกิจให้บริการสินเชื่อเช่าซื้อเพื่อการพาณิชย์ (Amanah Auto SME Financing)
*ธุรกิจให้บริการสัญญาเช่าทางการเงิน (Amanah Financial Lease)
*ธุรกิจให้บริการสัญญาเช่าดำเนินงาน (Amanah Operating Lease)
*ตัวแทนให้บริการทางการเงิน (Banking Agent)
*ให้บริการด้านรถยนต์อื่นๆ 

**ผู้ถือหุ้นรายใหญ่**
 ข้อมูล ณ วันที่ 6 กุมภาพันธ์ พ.ศ. 2564

**อ้างอิง**
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2535
เอเซีย เมทัล

บริษัท เอเซีย เมทัล จำกัด (มหาชน) (ASIA METAL PUBLIC COMPANY LIMITED ชื่อย่อ:AMC)  บริษัทก่อตั้งเมื่อวันที่ 9 มีนาคม 2536 เพื่อประกอบธุรกิจเป็นศูนย์บริการเหล็กครบวงจรได้แก่ การจำหน่ายเหล็กม้วน ทั้งชนิดรีดร้อนและชนิดรีดเย็น รวมทั้งรับตัดและจำหน่ายเหล็กแผ่นและเหล็กม้วนสลิต ตามขนาดที่ลูกค้ากำหนด และเป็นผู้ผลิตและจำหน่ายเหล็กรูปพรรณ ได้แก่ ท่อเหล็ก และเหล็กโครงสร้างรูปตัวซี ที่ใช้ในอุตสาหกรรมต่างๆ 
บริษัทแบ่งลักษณะผลิตภัณฑ์และบริการของบริษัทและบริษัทย่อยออกเป็น 2 ประเภท 
*การจัดหาผลิตภัณฑ์เหล็ก
*การแปรรูปผลิตภัณฑ์เหล็ก 

**อ้างอิง**
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทไทยที่ก่อตั้งในปี พ.ศ. 2536
เอเชียน ไฟย์โตซูติคอลส์

บริษัท เอเชียน ไฟย์โตซูติคอลส์ จำกัด (มหาชน) (ASIAN PHYTOCEUTICALS PUBLIC COMPANY LIMITED ชื่อย่อ:APCO)  บริษัทก่อตั้งขึ้นเมื่อวันที่ 2 มิถุนายน 2531 เพื่อดำเนินธุรกิจการผลิตผลิตภัณฑ์เครื่องสำอางเสริมความงามจากสมุนไพรธรรมชาติ ซึ่งต่อมาได้ขยายสู่การผลิตผลิตภัณฑ์เสริมอาหารและธุรกิจการจัดจำหน่าย โดยผลิตภัณฑ์ทั้งหมดผู้ก่อตั้งตลอดจนคณะทำงานวิจัยเป็นผู้ทำการวิจัยและพัฒนาขึ้นด้วยตนเองโดยมีหลักฐานการวิจัยทางวิทยาศาสตร์รับรองประสิทธิภาพ ในวันที่ 12 มีนาคม 2548 บริษัทแปลงสภาพจากบริษัทจำกัดเป็นบริษัทมหาชนจำกัด ใช้ชื่อว่า "บริษัท เอเชียน ไฟย์โตซูติคอลส์ จำกัด (มหาชน)" และในวันที่ 4 พฤศจิกายน 2554 บริษัทได้นำหุ้นสามัญของบริษัทเข้าจดทะเบียนในตลาดหลักทรัพย์ เอ็ม เอ ไอ

**อ้างอิง**
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทจดทะเบียนในตลาดหลักทรัพย์เอ็ม เอ ไอ
หมวดหมู่:บริษัทที่ก่อตั้งในปี พ.ศ. 2531
เอเซีย พรีซิชั่น

บริษัท เอเซีย พรีซิชั่น จำกัด (มหาชน) (ASIA PRECISION PUBLIC COMPANY LIMITED ชื่อย่อ:APCS)  บริษัทก่อตั้งขึ้นเมื่อวันที่ 7 ธันวาคม 2537 เดิมชื่อ บริษัท อีสเทิร์น เอเซีย พรีซิชั่น ออโตพาร์ท อินดัสตรี จำกัด โดยมีวัตถุประสงค์ในการประกอบธุรกิจ คือ การผลิตและจำหน่ายชิ้นส่วนโลหะที่มีความเที่ยงตรงสูง ผลิตภัณฑ์ของบริษัทเป็นชิ้นส่วนที่ทำมาจากโลหะ เช่น เหล็กกล้า เหล็กหล่อ เหล็กทุบขึ้นรูป สแตนเลส และอะลูมิเนียม เพื่อใช้ในอุตสาหกรรมหลายประเภท เช่น อุตสาหกรรมยานยนต์ อุตสาหกรรมอุปกรณ์สำนักงาน 
วันที่ 4 มกราคม 2554 บริษัทได้จดทะเบียนแปรสภาพเป็นบริษัทมหาชนและเปลี่ยนชื่อเป็น บริษัท เอเซีย พรีซิชั่น จำกัด (มหาชน) ปัจจุบัน บริษัทมีบริษัทย่อยจำนวน 3 บริษัท ได้แก่ บริษัท เอทู เทคโนโลยี จำกัด บริษัท พีทู พรีซิชั่น จำกัด และ PT. API PRECISION เป็นการร่วมทุนกับ PT. Patec Presisi Engineering 
ผลิตภัณฑ์ของบริษัทที่นำไปใช้เป็นส่วนประกอบในอุตสาหกรรมต่างๆดังนี้ 
*อุตสาหกรรมยานยนต์   
*อุตสาหกรรมคอมเพรสเซอร์เครื่องปรับอากาศและเครื่องทำความเย็น
*อุตสาหกรรมกล้องถ่ายภาพดิจิตอล

**อ้างอิง**
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2537
อกริเพียว โฮลดิ้งส์

บริษัท อกริเพียว โฮลดิ้งส์ จำกัด (มหาชน) (AGRIPURE HOLDINGS PUBLIC COMPANY LIMITED ชื่อย่อ:APURE)  บริษัทประกอบธุรกิจการลงทุน (Holding and Investment Company) โดยปัจจุบันได้มีนโยบายการลงทุนหลักในธุรกิจอุตสาหกรรมการเกษตรและอาหาร โครงสร้างการดำเนินธุรกิจหลักทางกลุ่มบริษัทได้ดำเนินธุรกรรมหลักคือ ธุรกิจผลิตภัณฑ์ข้าวโพดหวาน ธุรกิจผลิตภัณฑ์ข้าวโพดหวานกระป๋องและถุงสุญญากาศ ธุรกิจผักสดและผลไม้สด และธุรกิจบรรจุภัณฑ์ "เตตร้า รีคาร์ท" (TETRA RECART)   

**อ้างอิง**
หมวดหมู่:บริษัทจดทะเบียนในตลาดหลักทรัพย์แห่งประเทศไทย

**แหล่งข้อมูลอื่น**
 แบบรายงาน56-1 ประจำปี :2555- ข้อมูลบริษัทfix-attempted=yes 
หมวดหมู่:บริษัทจดทะเบียนในตลาดหลักทรัพย์แห่งประเทศไทย
เอเพ็กซ์ ดีเวลลอปเม้นท์

บริษัท เอเพ็กซ์ ดีเวลลอปเม้นท์ จำกัด (มหาชน) (APEX DEVELOPMENT PUBLIC COMPANY LIMITED ชื่อย่อ:APX)  บริษัทจัดตั้งขึ้นเมื่อวันที่ 31 สิงหาคม 2531 เพื่อดำเนินธุรกิจเกษตรอุตสาหกรรมแบบครบวงจร ในการปลูกและผลิตแปรรูปมะเขือเทศ และข้าวโพด เพื่อจำหน่ายทั้งภายในประเทศและส่งออก ต่อมาในปี 2536 บริษัทได้ขยายกิจการไปยังธุรกิจค้าและแปรสภาพเศษเหล็กโดยจัดตั้งบริษัทย่อยคือ บริษัท ซันเทคสแครปโพรเซสซิ่ง จำกัด เพื่อผลิตเศษเหล็กแปรสภาพ (Processed Scrap) ป้อนเป็นวัตถุดิบให้แก่ผู้ผลิตเหล็กแผ่นรีดร้อน บริษัทได้จดทะเบียนแปรสภาพเป็นบริษัทมหาชนจำกัด เมื่อวันที่ 4 ตุลาคม 2536 และเข้าจดทะเบียนในตลาดหลักทรัพย์แห่งประเทศไทย เมื่อวันที่ 20 พฤศจิกายน 2536
วันที่ 31 กรกฎาคม 2550 บริษัทได้เพิ่มทุนจดทะเบียนเพื่อนำเงินทุนมาใช้รองรับการเปลี่ยนแปลงธุรกิจของบริษัท จากบริษัทที่ลงทุนโดยการเข้าถือหุ้นในบริษัทอื่น (Holding Company) เป็นธุรกิจพัฒนาอสังหาริมทรัพย์ พร้อมยกเลิกประกอบธุรกิจแปรสภาพเศษเหล็กโดยจำหน่ายหุ้นบริษัทย่อยออกไปและจดทะเบียนเปลี่ยนชื่อบริษัท เป็น บริษัท เอเพ็กซ์ ดีเวลลอปเม้นท์ จำกัด (มหาชน) เมื่อวันที่ 9 สิงหาคม 2550 

**อ้างอิง**
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2531
เออาร์ไอพี

บริษัท เออาร์ไอพี จำกัด (มหาชน) (ARIP PUBLIC COMPANY LIMITED ชื่อย่อ:ARIP)  บริษัทก่อตั้งขึ้นในปี พ.ศ. 2532 ในชื่อบริษัท เอ.อาร์. อินฟอร์เมชัน แอนด์ พับลิเคชัน จำกัด	ในปีพ.ศ. 2553 บริษัทดำเนินการแปรสภาพเป็นบริษัทมหาชนจำกัดและเปลี่ยนชื่อจาก บริษัท เอ.อาร์. อินฟอร์เมชัน แอนด์พับลิเคชัน จำกัด เป็น บริษัท เออาร์ไอพี จำกัด (มหาชน) และเข้าทำการซื้อขายในตลาดหลักทรัพย์ เอ็ม เอ ไอเมื่อวันที่ 2 ธันวาคม 2553 ปัจจุบันบริษัทประกอบธุรกิจหลัก 3 กลุ่ม ได้แก่ ธุรกิจสื่อสิ่งพิมพ์ ได้แก่ นิตยสาร COMTODAY, นิตยสาร Business+ และนิตยสาร Eleader ธุรกิจการจัดงานนิทรรศการ งานแสดงสินค้า ได้แก่ งานคอมมาร์ต และการจัดประชุมสัมมนา และธุรกิจสื่อดิจิตอลและสื่ออื่น ได้แก่ เว็บไซต์  www.aripfan.com date=2017-08-27 ,  www.thebusinessplus.com,  www.theeleader.com และ  www.commartthailand.com 

**อ้างอิง**
หมวดหมู่:บริษัทจดทะเบียนในตลาดหลักทรัพย์เอ็ม เอ ไอ
หมวดหมู่:บริษัทไทยที่ก่อตั้งในปี พ.ศ. 2532

**แหล่งข้อมูลอื่น**
ข้อมูลบริษัท
แอร์โรว์ ซินดิเคท

บริษัท แอร์โรว์ ซินดิเคท จำกัด (มหาชน) (ARROW SYNDICATE PUBLIC COMPANY LIMITED ชื่อย่อ:ARROW)  บริษัทก่อตั้งขึ้นในวันที่ 2 พฤษภาคม 2531 เดิมชื่อว่า บริษัท เจ.เอส.วี. ฮาร์ดแวร์ จำกัด (“JSVH”) ในวันที่ 1 สิงหาคม 2555 บริษัทจดทะเบียนแปรสภาพเป็นบริษัทมหาชน โดยเปลี่ยนชื่อบริษัทเป็น บริษัท แอร์โรว์ ซินดิเคท จำกัด (มหาชน) พร้อมทั้งนำหุ้นสามัญของบริษัทเข้าจดทะเบียนในตลาดหลักทรัพย์ เอ็ม เอ ไอ บริษัทดำเนินธุรกิจผลิตและจำหน่ายผลิตภัณฑ์ท่อเหล็กอ่อนร้อยสายไฟ และท่อเหล็กอ่อนกันน้ำร้อยสายไฟ ภายใต้เครื่องหมายการค้า Union และ Arrowtite 
ลักษณะผลิตภัณฑ์และบริการแบ่งออกเป็น 4 ประเภทคือ 
*ธุรกิจผลิตท่อร้อยสายไฟ (Electrical Conduit)
*ท่อน้ำประปาและข้อต่อต่างๆ
*ท่อระบายอากาศหรือท่อลม (Duct)  
*ท่อสำหรับงานก่อสร้าง (Post-Tension Duct) 

**อ้างอิง**
หมวดหมู่:บริษัทจดทะเบียนในตลาดหลักทรัพย์เอ็ม เอ ไอ
หมวดหมู่:บริษัทที่ก่อตั้งในปี พ.ศ. 2531

**แหล่งข้อมูลอื่น**
 หนังสือชี้ชวน- ข้อมูลบริษัท
แอสเฟียร์ อินโนเวชั่นส์

บริษัท แอสเฟียร์ อินโนเวชั่นส์ จำกัด (มหาชน) (เดิม: บริษัท บี.เอ็ม. มีเดีย จำกัด และ บริษัท เอเชียซอฟท์ คอร์ปอเรชั่น จำกัด (มหาชน)) เป็นบริษัทมหาชนจำกัดประเภทสื่อบันเทิง บริษัทประกอบกิจการเป็นโฮลดิ้งคอมปานีด้านเทคโนโลยีสารสนเทศ โดยมีบริษัทย่อยเป็นผู้ให้บริการเกมออนไลน์ขนาดใหญ่ในภูมิภาคเอเชียตะวันออกเฉียงใต้ รวมถึงประเทศอินเดีย ก่อตั้งขึ้น ณ วันที่ 20 กันยายน พ.ศ. 2544  และจดทะเบียนในตลาดหลักทรัพย์แห่งประเทศไทยเมื่อวันที่ 17 พฤษภาคม พ.ศ. 2550

**ประวัติ**
แอสเฟียร์ อินโนเวชั่นส์ หรือเอเชียซอฟท์เดิม เป็นหน่วยธุรกิจบริหารเกมออนไลน์ที่แยกตัวออกมาจาก บริษัท บี.เอ็ม. มีเดีย จำกัด ซึ่งเป็นผู้ถือลิขสิทธิ์และจัดจำหน่ายเกมออฟไลน์รายใหญ่ในขณะนั้น บริษัทเริ่มต้นจากการเป็นผู้ถือลิขสิทธิ์เกมแร็กนาร็อกออนไลน์และเกมดรากอนราจาออนไลน์ ที่เป็นเกมบุกเบิกและสร้างชื่อเสียงของบริษัท และได้เริ่มเปิดให้บริการเกมออนไลน์ทั้งแบบพีซีและโมบายล์กว่า 170 เกม ซึ่งครอบคลุมเกมหลากหลายประเภท ไม่ว่าจะเป็น MMORPG, SRPG, Casual, FPS และ MOBA
ปัจจุบัน บริษัทปรับเปลี่ยนบทบาทเป็นโฮลดิ้งคอมปานี และดำเนินธุรกิจเกมออนไลน์ภายใต้บริษัทลูกคือ บริษัท เพลย์พาร์ค จำกัด มีเกมที่เปิดให้บริการอยู่มากกว่า 30 เกม นอกเหนือจากเชี่ยวชาญด้านการดูแลและให้บริการเกมแล้ว ยังมีความเข้าใจในการทำการตลาดในแต่ละประเทศ ซึ่งมีความต้องการและรสนิยมที่แตกต่างกัน ด้วยทีมงานที่ครอบคลุมในภูมิภาคเอเชียตะวันออกเฉียงใต้ ส่งผลให้หลากหลายเกมประสบความสำเร็จอย่างสูง และได้รับความเชื่อมั่นให้ร่วมงานกับบริษัทผู้พัฒนาเกมชั้นนำระดับโลก
นอกเหนือจากการลงทุนในธุรกิจเกมออนไลน์แล้ว บริษัทฯ ยังขยายการลงทุนไปยังหลากหลายธุรกิจ เช่น บริษัท ไทยแวร์ คอมมูนิเคชั่น จำกัด ผู้ให้บริการเว็บไซต์  www.thaiware.com ซึ่งเป็นแหล่งข้อมูลข่าวสารด้านไอที และแหล่งดาวน์โหลดข้อมูลซอฟต์แวร์ต่างๆ ทั้งของไทยและต่างประเทศ และยังให้บริการโซลูชันด้านธุรกรรมสำหรับซื้อขายหุ้นและหลักทรัพย์ภายใต้ บริษัท สกายเน็ต ซิสเท็ม จำกัด และยังเข้าลงทุนใน บิทคับ อีกด้วย

**ผู้ถือหุ้นรายใหญ่**
 ข้อมูล ณ วันที่ 13 มีนาคม 2565  

**เกมออนไลน์ที่ให้บริการ**

**อ้างอิง**

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทไทยที่ก่อตั้งในปี พ.ศ. 2544
หมวดหมู่:บริษัทวิดีโอเกม
หมวดหมู่:บริษัทวิดีโอเกมของไทย
ตราแผ่นดินของเยเมน

ตราแผ่นดินของเยเมน เริ่มใช้เมื่อ พ.ศ. 2533 มีส่วนประกอบคือ
#โล่ เป็นรูป ไร่กาแฟ และ เมาริบ ดัม
#ประคองข้าง เป็นรูป อินทรีและธงชาติเยเมน
มีคำขวัญในริ้บบิ้นสีไข่ เขียนว่า สาธารณรัฐเยเมน (อาหรับ:الجمهورية اليمنية ) 

**ตราแผ่นดินในอดีต**

**เยเมนเหนือ**

**เยเมนใต้**

**ดูเพิ่ม**
ธงชาติเยเมน
*เพลงชาติเยเมน
เยเมน
หมวดหมู่:สัญลักษณ์ของประเทศเยเมน
อัน จุง-กึน

อัน จุง-กึน (MR=; 2 กันยายน ค.ศ. 1879 – 26 มีนาคม ค.ศ. 1910; ชื่อหลังเข้ารับบัพติสมา: โทมัส อัน hangul = 도마) เป็นผู้นำคนหนึ่งของเกาหลีที่ต่อต้านการยึดครองของญี่ปุ่นโดยเป็นสมาชิกระดับหัวหน้าของกองทัพฝ่ายขวาเกาหลีและเป็นผู้สังหารข้าหลวงใหญ่คนแรกของญี่ปุ่นที่มาประจำที่เกาหลี 
จุง-กึนเกิดเมื่อ ค.ศ. 1879 ที่จังหวัดฮวังแฮ ได้รับการศึกษาตามแบบจีน จากนั้นมาเรียนที่โรงเรียนช็อนจู เมื่อสำเร็จการศึกษา เขาทำธุรกิจค้าถ่านหินและประสบความสำเร็จ ญี่ปุ่นได้เข้ามาเป็นผู้อารักขาเกาหลีเมื่อ ค.ศ. 1905 และแต่งตั้งให้ อิโต ฮิโรบูมิ (伊藤博文) มาเป็นข้าหลวงใหญ่ ช่วงเวลาเดียวกันนั้น จุง-กึนได้จัดตั้งโรงเรียนโทนุยเพื่อเป็นแหล่งสอนวัฒนธรรมและความรักชาติ นโยบายของฮิโรบูมิในการเข้ามาเป็นข้าหลวงใหญ่นั้นเต็มไปด้วยความแข็งกร้าวและบีบบังคับให้พระเจ้าโกจงสละราชสมบัติให้พระโอรสคือพระเจ้าซุนจงใน พ.ศ. 1907 ทำให้ชาวเกาหลีลุกฮือขึ้นต่อต้าน ญี่ปุ่นได้ปราบปรามอย่างรุนแรงจนชาวเกาหลีถูกสังหารไปกว่าหมื่นคน จำนวนหนึ่งต้องอพยพหนีไปยังแมนจูเรียและรัสเซีย
ฮิโรบูมิลาออกจากตำแหน่งข้าหลวงใหญ่ในเดือนมิถุนายน ค.ศ. 1909 หลังจากนั้น เขาได้เดินทางไปตรวจราชการที่แมนจูเรียเพื่อเจรจากับตัวแทนจากรัสเซียซึ่งชาวเกาหลีระแวงว่าจะมีการเจรจาเรื่องการผนวกเกาหลีด้วย จุง-กึนได้ปลอมตัวไปยังแมนจูเรียและยิงฮิโรบูมิเสียชีวิตเมื่อ 26 ตุลาคม ค.ศ. 1909 เขาถูกจับกุมทันทีโดยฝ่ายรักษาความปลอดภัยของรัสเซีย เขาถูกดำเนินคดีในฐานะนายทหารของกองทัพต่อต้านแห่งเกาหลี ไม่ใช่อาชญากร ถูกสั่งประหารชีวิตเมื่อ 26 มีนาคม ค.ศ. 1910
หลังจากนั้นอีก 5 เดือน ญี่ปุ่นก็ผนวกเกาหลีเป็นอาณานิคม

**อ้างอิง**

**บรรณานุกรม**
 Chung, K. (1910/2004). 대한계년사 9 History of Korean Empire Vol. 9. Seoul, South Korea: Somyung. 89-5626-094-X- Itō, Y. (2009). 伊藤博文 近代日本を創った男 Itō Hirobumi – A man who modernized Japan. Tokyo, Japan: Kodansha. 4-06-215909-0.- Jansen, M. B. (1961). Sakamoto Ryoma and the Meiji Restoration. Stanford, CA: Stanford University Press. 0-8047-0785-5- Kang, J. (2007). 한국근대사산책 5 Modern history of Korea Vol.5. Seoul, South Korea: Inmulgwa Sasang. 978-89-5906-075-7- Kim, G. (1928/1997). 백범일지 Baekbeomilji. Seoul, Korea: Hakminsa. 89-7193-086-1- Nam, K. (1999). 종횡무진 동양사 History of Eastern Asia Seoul, South Korea: Greenbee. 89-7682-051-7- Ravina, M. (2004). The last samurai: The life and battles of Saigo Takamori. Hoboken, NJ: John Wiley & Sons. 0-471-08970-2- วุฒิชัย พูลทรัพย์. อัน ชูงกูน ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 144

**แหล่งข้อมูลอื่น**
  An Jung Geun Memorial Hall-  title=2009 Lost Memories- archive-date=March 22, 2005 -  Scholarly introduction to An Jung-geun's Treatise on Peace in the East-  An Jung-geun's Treatise on Peace in the East (1910)-  Hero: the Musical, Lincoln Center, New York, 2011
หมวดหมู่:ผู้ลอบสังหารชาวเกาหลี
หมวดหมู่:การลอบสังหารอิโต ฮิโรบูมิ
หมวดหมู่:บุคคลจากแฮจู
หมวดหมู่:บุคคลที่เปลี่ยนไปนับถือศาสนาคริสต์
หมวดหมู่:คริสต์ศาสนิกชนชาวเกาหลี
แอสคอน คอนสตรัคชั่น

บริษัท แอสคอน คอนสตรัคชั่น จำกัด (มหาชน) (ASCON CONSTRUCTION PUBLIC COMPANY LIMITED ชื่อย่อ:ASCON)  เป็นบริษัทล้มละลายโดยน้าบีมูฮัมหมัดอารีซ้อเป็นคนที่ดำเนินธุรกิจรับเหมาก่อสร้างโดยเป็นผู้รับเหมาก่อสร้างโดยตรง (Main Contractor) เพื่อรองรับการเติบโตของภาคการก่อสร้างในหลายภาคธุรกิจ ทั้งโรงงานอุตสาหกรรมหรือธุรกิจอสังหาริมทรัพย์ ลักษณะงานก่อสร้างของบริษัทสามารถแบ่งออกได้คือ โครงการอาคารสูง โครงการที่พักอาศัย โรงงานอุตสาหกรรม และงานสาธารณูปโภคภาครัฐ 

**อ้างอิง**

**แหล่งข้อมูลอื่น**
แบบรายงาน56-1 ประจำปี :2553
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2541
เอเชียโฮเต็ล

บริษัท เอเชียโฮเต็ล จำกัด (มหาชน) (ASIA HOTEL PUBLIC COMPANY LIMITED ชื่อย่อ:ASIA)  บริษัทประกอบธุรกิจโรงแรมเมื่อปี 2509 โดยกลุ่มตระกูลเตชะหรูวิจิตร ด้วยทุนจดทะเบียน 17 ล้านบาท โดยซื้อที่ดินบริเวณริมถนนพญาไท เนื้อที่ประมาณ 2 ไร่ เพื่อก่อสร้างโรงแรมสูง 9 ชั้น ต่อมาปี 2515 เพื่อประกอบธุรกิจโรงแรม “โรงแรมเอเชียพัทยา” ที่เขาพระตำหนัก หาดพัทยา ชลบุรี ในช่วงปี 2529-2530 บริษัทได้มีการขยายต่อเติมและปรับปรุงอาคารโรงแรมเอเชีย เป็นโรงแรมขนาดห้องพัก 601 ห้อง พร้อมห้องจัดเลี้ยงและภัตตาคาร ต่อมาในปี 2532 บริษัทได้เข้าจดทะเบียนเป็นบริษัทรับอนุญาตอยู่ในตลาดหลักทรัพย์แห่งประเทศไทย 
ในปี 2535 บริษัทลงทุนก่อตั้งบริษัท เอเชีย แอร์พอร์ทโฮเต็ล จำกัด (AA) เพื่อประกอบธุรกิจโรงแรม ภัตตาคารและ  Service Apartment  มีชื่อว่า “ โรงแรมเอเชียแอร์พอร์ท ”  ตั้งอยู่ ตำบลคูคต อำเภอลำลูกกา จังหวัดปทุมธานี ห่างจากท่าอากาศยานกรุงเทพ(สนามบินดอนเมือง) ประมาณ 3 กิโลเมตร และในช่วงวันที่ 15 ธันวาคม พ.ศ. 2535 บริษัทได้จดทะเบียนแปรสภาพเป็นบริษัทมหาชน 
ปัจจุบันบริษัทมีการประกอบธุรกิจในกลุ่มธุรกิจ 2 กลุ่ม คือ กลุ่มธุรกิจโรงแรมและภัตตาคาร และกลุ่มธุรกิจให้เช่าช่วงพื้นที่

**อ้างอิง**
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2509
เอเชียน มารีน เซอร์วิสส์

บริษัท เอเชียน มารีน เซอร์วิสส์ จำกัด (มหาชน) (ASIAN MARINE SERVICES PUBLIC COMPANY LIMITED ชื่อย่อ:ASIMAR)  บริษัทก่อตั้งขึ้นเมื่อ พ.ศ. 2524 ให้บริการด้านการตรวจเรือในรูปแบบของ Marine Survey Company ต่อมาบริษัทได้เปลี่ยนวัตถุประสงค์แต่เริ่มแรกมาเป็นให้บริการอู่ซ่อมเรือ เนื่องจากการความต้องการด้านอู่ซ่อมเรือพาณิชย์ ที่ได้มาตรฐานมีเพิ่มมากขึ้น ต่อมาบริษัทได้มีการเพิ่มทุนจดทะเบียนรวมทั้งซื้ออู่ลอยจากประเทศญี่ปุ่น โดยให้ชื่อว่า “อู่อาชิมา1”  เพื่อรองรับความต้องการดังกล่าว  
ใน พ.ศ. 2538 บริษัท บริษัทได้ซื้ออู่ลอยเพิ่มอีก 1 อู่ จากประเทศเยอรมนี โดยให้ชื่อว่า “อู่อาชิมา 2” และได้เพิ่มทุนจดทะเบียนรวมทั้งแปรสภาพเป็นบริษัทมหาชนจำกัด และเปลี่ยนชื่อเป็น บริษัท เอเชียน มารีน เซอร์วิสส์ จำกัด (มหาชน) หรือใช้ชื่อย่อว่า ASIMAR 
ใน พ.ศ. 2539 บริษัท ได้รับความไว้วางใจจากส่วนราชการโดยกองทัพเรือให้ต่อเรือตรวจการณ์ปืน จำนวน 3 ลำ มูลค่างาน 808 ล้านบาท นอกจากนี้หุ้นสามัญของบริษัทได้รับการอนุมัติให้เป็นหลักทรัพย์ที่จดทะเบียน และซื้อขายในตลาดหลักทรัพย์แห่งประเทศไทยได้ ต่อมาบริษัทได้จดทะเบียนยกเลิกสาขาที่ ซอยสุขสวัสดิ์ 49 และย้ายอู่ลอย 1 มารวมกับอู่ลอย 2 ณ สำนักงานปัจจุบัน 

**อ้างอิง**
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2524
อับบาส มีร์ซา

เจ้าชายอับบาส มีร์ซา
อับบาส มีร์ซา (Abbas Mirza;(ภาษาเปอร์เซีย:عباس میرزا ) ประสูติเมื่อ 20 สิงหาคม พ.ศ. 2332 เป็นมกุฎราชกุมารและอุปราชแห่งมณฑลอาเซอร์ไบจาน แคว้นเปอร์เซีย ระหว่าง พ.ศ. 2342 – 2376 พระองค์เป็นพระราชโอรสของพระเจ้าฟาติห์ อาลี ชาห์แห่งราชวงศ์กอชาห์ของอิหร่านที่ครองราชย์ระหว่าง พ.ศ. 2341 – 2377 
มีร์ซาทรงพยายามปรับปรุงประเทศให้ทันสมัยตามแบบตะวันตก พยายามขยายอำนาจไปควบคุมอิหร่านตะวันออกในช่วงที่อังกฤษและรัสเซียพยายามขยายอิทธิพลเข้ามาในอิหร่าน และทำให้อิหร่านรอดพ้นจากการเป็นอาณานิคมได้ พระองค์พยายามสร้างกองทัพแบบตะวันตกโดยให้ฝรั่งเศสและอังกฤษเข้ามาเป็นครูฝึก แต่ในสงครามระหว่างอิหร่านและรัสเซียใน พ.ศ. 2347 – 2356 อิหร่านเป็นฝ่ายพ่ายแพ้จนต้องทำสนธิสัญญาสันติภาพโกเลสตานกับรัสเซีย ใน พ.ศ. 2456 โดยอิหร่านต้องเสียเมืองในเขตเทือกเขาคอเคซัส 5 เมือง ยกเลิกการอ้างสิทธิ์เหนือจอร์เจียและดาเกสถาน ส่วนรัสเซียจะสนับสนุนมีร์ซาให้เป็นกษัตริย์องค์ต่อไป
ในช่วงที่รัสเซียทำสงครมมกับจักรพรรดินโปเลียน อังกฤษได้เข้ามาทำสนธิสัญญาเดฟินิทีฟเพื่อให้อิหร่านไม่ร่วมมือกับชาติที่เป็นศัตรูกับอังกฤษและไม่ยอมให้กองกำลังของต่างชาติเข้าสู่บริติชอินเดีย และอังกฤษจะช่วยอิหร่านในการทำสงครามกับอัฟกานิสถาน ต่อมา มีร์ซาได้ทำสงครามกับจักรวรรดิออตโตมันภายใต้การสนับสนุนของรัสเซีย แต่ไม่มีผลแพ้ชนะต่อกัน อิหร่านอ่อนกำลังลงมากหลังจากเหตุการณ์นี้ ต่อมาใน พ.ศ. 2468 รัสเซียกลับยกทัพมาโจมตีอิหร่าน อิหร่านขอให้อังกฤษช่วยแต่ไม่สำเร็จ กองทัพอิหร่านที่อ่อนแอและกษัตริย์ไม่สนับสนุนจึงพ่ายแพ้ เสียเมืองใหญ่ๆไปหลายเมือง จนต้องทำสนธิสัญญาเติร์กมันไชใน พ.ศ. 2471 เสียดินแดนทั้งหมดทางตะวันตกของทะเลสาบแคสเปียน และยอมรับสิทธิสภาพนอกอาณาเขตของรัสเซีย
มีร์ซาสิ้นพระชนม์เมื่อ 25 ตุลาคม พ.ศ. 2376 ก่อนหน้าพระบิดาของพระองค์ และหลังจากพระเจ้าฟาติห์ อาลีชาห์สิ้นพระชนม์ใน พ.ศ. 2377 มุฮัมมัดชาห์ได้ครองราชย์ต่อมา

**อ้างอิง**
 ศรีสุรางค์ พูลทรัพย์. อับบาส มีร์ซา ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 1-2
หมวดหมู่:ชาวอิหร่าน
ลีฟวะบอร์ด

ไฟล์:Tauchsafariboot.jpg|300px|thumb|เรือดำน้ำเมื่อ liveaboard செங்கடல் 
เรือ Liveaboard (อ่านว่า ลีฟ-วะ-บอร์ด) เป็นเรือประเภทสำราญ-กีฬา ที่ให้บริการค้างแรมบนเรือ สำหรับนักท่องเที่ยวทางทะเล โดยเรือ Liveaboard จะประกอบไปด้วยห้องพักหลายๆห้อง พร้อมสิ่งอำนวยความสะดวก และบริการต่างๆ เช่นว่าบริการดำน้ำ บริการอาหาร เครื่องดื่ม พาเยี่ยมชม เกาะแก่งต่างๆ เรือ Liveaboard เป็นเสมือนโรงแรมบนเรือ
หมวดหมู่:เรือ
ฮะฟีซอลลาห์ อะมีน

ฮะฟีซอลลาห์ อะมีน (Hafizullah Amin; ภาษาปาทานและحفيظ الله امين; 1 สิงหาคม ค.ศ. 1929 – 27 ธันวาคม ค.ศ. 1979) เป็นประธานาธิบดีของอัฟกานิสถานระหว่างเดือนกันยายน – เดือนธันวาคม พ.ศ. 2522 เป็นผู้มีบทบาทในการปกครองแบบสาธารณรัฐในอัฟกานิสถาน เขาถูกโค่นลงจากอำนาจโดยกลุ่มที่รัสเซียสนับสนุนเพื่อยึดครองอัฟกานิสถาน
อะมีนเกิดเมื่อ 1 สิงหาคม พ.ศ. 2472 สำเร็จการศึกษาระดับปริญญาโทจากมหาวิทยาลัยโคลัมเบียในสหรัฐ และกลับมาอัฟกานิสถานช่วงคริสต์ทศวรรษ 1960 เขาได้เข้าเป็นสมาชิกพรรคประชาธิปไตยประชาชนอัฟกานิสถานและมีความโน้มเอียงไปทางฝ่ายคัลก์ซึ่งเป็นกลุ่มแยกฝ่ายซ้ายภายในพรรค เขาได้รับเลือกให้เป็นสมาชิกรัฐสภาใน พ.ศ. 2512 ต่อมาเมื่อโมฮัมเหม็ด ดาวูด ข่านก่อรัฐประหารใน พ.ศ. 2516 และจัดตั้งรัฐบาลสาธารณรัฐแต่ดาวูดก็ถูกล้มล้างอำนาจไปเมื่อ พ.ศ. 2521 ในขณะนั้นอะมีนมีหน้าที่เป็นผู้คัดเลือกและรวบรวมผู้มีความเห็นเข้าข้างพรรคของเขาจากกองทหาร และอยู่เบื้องหลังการปฏิวัติ พ.ศ. 2521 หลังจากนั้นได้จัดตั้งสาธารณรัฐประชาธิปไตยอัฟกานิสถานโดยมีพรรคการเมืองเพียงพรรคเดียว หัวหน้าฝ่ายคัลก์คือนูร์ มูฮัมหมัด ตะรากีได้เป็นประธานาธิบดีและนายกรัฐมนตรี รัสเซียเข้ามาสนับสนุนรัฐบาลใหม่อย่างรวดเร็วและมีการลงนามในสนธิสัญญา พ.ศ. 2521
รัฐบาลใหม่ที่เป็นฝ่ายซ้ายไม่ได้รับความนิยมจากชาวอัฟกานิสถานที่เป็นมุสลิมจึงเกิดการต่อต้านและมีการต่อสู้อย่างรุนแรงตามแนวชายแดนปากีสถาน รัสเซียได้ส่งอาวุธและที่ปรึกษาทางทหารมาช่วยในระยะแรก การสู้รบยังคงเกิดขึ้นอย่างต่อเนื่องและรุนแรงจนถึงเดือนกันยายน พ.ศ. 2522 เกิดรัฐประหารโค่นล้มรัฐบาลของตะรากี อะมีนขึ้นเป็นประธานาธิบดีแทน อะมีนพยายามขอความช่วยเหลือจากสหรัฐ แต่ก็ไม่สามารถยุติการสู้รบภายในประเทศได้ ในที่สุดรัสเซียเข้ามาแทรกแซง โดยส่งกองทหารเข้ายึดครองอัฟกานิสถาน อะมีนจึงถูกโค่นลงจากอำนาจและถูกประหารชีวิตเมื่อ 27 ธันวาคม พ.ศ. 2522

**อ้างอิง**
 สาคร ช่วยประสิทธิ์. ฮะฟีซอลลาห์ อะมีน ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 129 – 131

**แหล่งข้อมูลอื่น**
 ฮะฟีซอลลาห์ อะมีน
หมวดหมู่:ชาวอัฟกานิสถาน
หมวดหมู่:นักลัทธิคอมมิวนิสต์
หมวดหมู่:บุคคลที่ถูกลอบสังหาร
หมวดหมู่:ประธานาธิบดีอัฟกานิสถาน
หมวดหมู่:นายกรัฐมนตรีอัฟกานิสถาน
หมวดหมู่:เลขาธิการพรรคคอมมิวนิสต์
หมวดหมู่:ชาวปาทาน
หมวดหมู่:นักการเมืองอัฟกานิสถานที่ถูกลอบสังหาร
หมวดหมู่:ผู้นำที่ได้อำนาจจากรัฐประหาร
เทวินธวิ์ คุณารัตนวัฒน์

เทวินธวิ์ คุณารัตนวัฒน์ (เกิด 15 มิถุนายน พ.ศ. 2526) มีชื่อเล่นว่า จอห์นสัน เดิมมีชื่อว่า วงษ์เทพ คุณารัตนวัฒน์ และเป็นนักแสดงชาวไทย มีชื่อเสียงจากการแสดงภาพยนตร์วัยรุ่นเรื่อง ว้ายบึ้ม! เชียร์กระหึ่มโลก (2546) นอกจากนี้ยังเคยแสดงภาพยนตร์อีกหลายเรื่อง เช่น รักบี้ วี๊ดบึ้ม (2546), หอผี (2547), รับน้องสยองขวัญ (2548)

**ผลงานการแสดง**

**ละครโทรทัศน์**

**ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7**

**ละครโทรทัศน์ทั้งหมดด้านล่างนี้ออกอากาศทางTrue4U**

**ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบกช่อง 5**

**ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3**

**ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ช่อง One 31**

**ภาพยนตร์**

**อ้างอิง**

**แหล่งข้อมูลอื่น**
 jon_thewin- 2105272
หมวดหมู่:นักแสดงจากจังหวัดจันทบุรี
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
เจฟฟรีย์ที่ 5 เคานต์แห่งอ็องฌู

เจฟฟรีย์ที่ 5 เคานต์แห่งอ็องฌู
เจฟฟรีย์ที่ 5 เคานต์แห่งอ็องฌู (Geoffrey V, Count of Anjou) เป็นเคาต์แห่งอ็องฌู ตูแรน และเมนต่อจากพระบิดาในปี 1129 และเป็นดยุกแห่งนอร์ม็องดีตั้งแต่ปี 1144 พระองค์ทรงอภิเษกสมรสกับสมเด็จพระจักรพรรดินีมาทิลดาพระราชธิดาในพระเจ้าเฮนรีที่ 1 แห่งอังกฤษ ทั้งสองพระองค์มีโอรสด้วยกัน 3 พระองค์ โอรสองค์โตได้ครองราชย์เป็นกษัตริย์อังกฤษพระนามว่าพระเจ้าเฮนรีที่ 2 แห่งอังกฤษในเวลาต่อมา พระเจ้าเฮนรี่ที่ 2 ทรงก่อตั้งราชวงศ์ราชวงศ์แพลนแทเจเนต โดยชื่อของราชวงศ์มาจากพระนามของเจฟฟรีย์

**อ้างอิง**
 Jim Bradbury, "Geoffrey V of Anjou, Count and Knight", in The Ideals and Practice of Medieval Knighthood III- Charles H. Haskins, "Normandy Under Geoffrey Plantagenet", The English Historical Review, volume 27 (July 1912), pp. 417–444

**แหล่งข้อมูลอื่น**
 Geoffrey V, Count of Anjou At Find A Grave
หมวดหมู่:ดยุกแห่งนอร์ม็องดี
หมวดหมู่:บุคคลที่เกิดในปี พ.ศ. 1656
จ
จ
โรงเรียนสารสาสน์วิเทศกาญจนบุรี

โรงเรียนสารสาสน์วิเทศกาญจนบุรี (Sarasas Witaed Kanchanaburi School) เป็นโรงเรียนในเครือสารสาสน์ ตั้งอยู่เลขที่ 47/15 หมู่ที่ 3 ถ.แสงชูโต (กม.96) สายกรุงเทพฯ-กาญจนบุรี  ต.ท่ามะกา อ.ท่ามะกา จังหวัดกาญจนบุรี 71120 เปิดสอนหลักสูตรสองภาษา (Bilingual Program) และ หลักสูตรสามัญ (Mini-Bilingual Program) ก่อตั้งขึ้นโดยอาจารย์พิบูลย์ และอาจารย์ เพ็ญศรี ยงค์กมล และได้มอบหมายให้ ดร.สยมพร ทองเนื้อดี ผู้อำนวยการโรงเรียนสารสาสน์วิเทศบางบอน เป็นผู้บริหารงานโรงเรียนสารสาสน์วิเทศกาญจนบุรี

**คณะผู้บริหารโรงเรียน**

**แหล่งข้อมูลอื่น**
  เว็บไซต์โรงเรียนสารสาสน์วิเทศกาญจนบุรีfix-attempted=yes 
หมวดหมู่:โรงเรียนในจังหวัดกาญจนบุรี
กาญจนบุรี
หมวดหมู่:โรงเรียนที่ก่อตั้งในปี พ.ศ. 2556
หมวดหมู่:สิ่งก่อสร้างในอำเภอท่ามะกา
แอโบลแฮแซน แบนีแซดร์

เซย์เยด แอโบลแฮแซน แบนีแซดร์ (سید ابوالحسن بنی‌صدر‎; 22 มีนาคม ค.ศ. 1933 - 9 ตุลาคม ค.ศ. 2021) เป็นสมาชิกกลุ่มแกนนำในการโค่นล้มพระเจ้าชาห์แห่งอิหร่าน และเป็นประธานาธิบดีคนแรกแห่งสาธารณรัฐอิสลามอิหร่าน เขาถูกขับออกจากตำแหน่งประธานาธิบดีใน พ.ศ. 2524 และไปตั้งรัฐบาลพลัดถิ่นที่ฝรั่งเศส
แบนีแซดร์เกิดเมื่อวันที่ 22 มีนาคม พ.ศ. 2476 ที่เมืองแฮเมดอนในครอบครัวที่เคร่งศาสนา ศึกษาทางด้านเศรษฐศาสตร์ที่มหาวิทยาลัยเตหะราน เคยเป็นหัวหน้านักศึกษาที่เข้าพบนายกรัฐมนตรีอามีนีใน พ.ศ. 2505 เขาเป็นผู้จัดตั้งองค์การนักศึกษาในปารีสเพื่อต่อต้านชาห์ และติดต่อกับอายะตุลลอหฺรูฮุลลอฮ์ โคมัยนี เป็นครั้งแรกใน พ.ศ. 2515 แบนีแซดร์เดินทางกลับสู่อิหร่านพร้อมโคไมนีในเดือนกุมภาพันธ์ พ.ศ. 2522 และได้เป็นสมาชิกคณะมนตรีการปฏิวัติอิสลาม และได้รับเลือกตั้งให้เป็นประธานาธิบดีอิหร่านเมื่อ 4 กุมภาพันธ์ พ.ศ. 2523 
อย่างไรก็ตาม แบนีแซดร์ไม่สามารถกุมอำนาจได้อย่างเด็ดขาด เนื่องจากมีความแตกแยกภายในรัฐสภา และยิ่งแตกแยกรุนแรงเมื่อเกิดสงครามอิรัก-อิหร่าน เขาถูกปลดจากตำแหน่งผู้บัญชาการทางทหารเมื่อ 10 มิถุนายน พ.ศ. 2524 และถูกลงมติไม่ไว้วางใจในอีก 10 วันต่อมา หลังจากนั้น เขาหนีออกจากอิหร่าน ไปจัดตั้งรัฐบาลพลัดถิ่นที่ฝรั่งเศส แต่ไม่สำเร็จ

**อ้างอิง**
 มนัส เกียรติธวัช. "อะบุล ฮาซัน บานีซาดร์." ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กรุงเทพฯ : ราชบัณฑิตยสถาน, 2539. หน้า 376–377.
หมวดหมู่:บุคคลจากจังหวัดแฮเมดอน
หมวดหมู่:ประธานาธิบดีอิหร่าน
หมวดหมู่:มุสลิมชาวอิหร่าน
เจ้าชายพระราชสวามี

เจ้าชายพระราชสวามี (prince consort) หมายถึงพระราชสวามีในสมเด็จพระราชินีนาถ แต่ไม่ได้เป็นพระมหากษัตริย์ตามสิทธิ์ของพระองค์เอง
โดยทั่วไปผู้ที่เป็นพระราชสวามีอาจได้รับพระยศเป็นเจ้าชาย เจ้าชายพระราชสวามี หรือพระมหากษัตริย์พระราชสวามี ตามแต่สมเด็จพระราชินีนาถจะทรงแต่งตั้ง 
กรณีที่ "เจ้าชายพระราชสวามี" เป็นอิสริยยศ พบว่าใช้กับเจ้าชายอัลเบิร์ต พระราชสวามีในสมเด็จพระราชินีนาถวิกตอเรียแห่งสหราชอาณาจักร ที่พระราชทานให้พระราชสวามีในปี ค.ศ. 1857 ต่อมาเจ้าชายเฮนริกแห่งเดนมาร์ก ก็ได้รับพระราชทานพระอิสริยยศเดียวกันนี้จากสมเด็จพระราชินีนาถมาร์เกรเธอที่2ในปี ค.ศ. 2005

**ราชสำนักจีน**
ในราชสำนักของจักรพรรดิจีน มีตำแหน่ง "ฟู่หม่า" (p=fùmǎ) ซึ่งเดิมเป็นตำแหน่งในราชสำนัก ต่อมาใช้กับพระสวามีของเจ้าหญิงด้วย จึงอาจเทียบได้กับ "เจ้าชายพระสวามี" ในฐานันดรศักดิ์ยุโรป เจ้าชายพระสวามีอาจดำรงตำแหน่งหรือยศอื่น ๆ อีกตามสิทธิ์ของพระองค์

**อ้างอิง**

หมวดหมู่:เจ้าชาย
หมวดหมู่:คู่อภิเษกสมรสในพระมหากษัตริย์
เจ้าหญิงพระชายา

เจ้าหญิงพระชายา คือตำแหน่งของพระชายาในเจ้าชายผู้เป็นประมุขราชรัฐ กรณีที่เป็นคู่สมรสของพระมหากษัตริย์ อาจเรียกว่า "เจ้าหญิงพระราชชายา" ถ้าพระภรรยาเจ้าพระองค์นั้นไม่ได้รับพระอิสริยยศเป็น "สมเด็จพระราชินี" นอกจากนี้ สตรีใด ๆ ที่ได้เสกสมรสกับพระราชวงศ์ ก็เรียกว่า "เจ้าหญิงพระชายา" เช่นกัน
ปัจจุบันมีผู้ดำรงพระอิสริยศเจ้าหญิงพระชายา 2 พระองค์คือ เจ้าหญิงชาร์ลีนแห่งโมนาโก และ เจ้าหญิงลัลลา ซัลมา แห่งโมร็อกโก

**ดูเพิ่ม**
 เจ้าชายพระราชสวามี
หมวดหมู่:เจ้าหญิง
สากลวิทยาลัยอันตรชาติ

สากลวิทยาลัยอันตรชาติ  (សាកលវិទ្យាល័យអន្តរជាតិ สากลวิทฺยาลัยอนฺตรชาติ, International University, IU) เป็นสถาบันอุดมศึกษาเอกชนเฉพาะทางด้านการแพทย์และวิทยาศาสตร์การแพทย์ ก่อตั้งเมื่อ 9 พฤศจิกายน ค.ศ. 2002 โดย Uon Sabo และเป็นสถาบันเอกชนทางด้านการสาธารสุขแห่งเดียวในกัมพูชา  สำหรับนักศึกษาแพทย์มีค่าเล่าเรียนอยู่ที่ประมาณ 3,000 ดอลลาร์สหรัฐต่อปี (ปี 2009) มหาวิทยาลัยมีการเรียนการสอนทั้งภาษาอังกฤษและเขมร
ในปี ค.ศ. 2009 มหาวิทยาลัยได้ตั้งโรงพยาบาล (Sen Sok International University Hospital) ขึ้นเพื่อเป็นโรงพยาบาลสำหรับฝึกหัดนักศึกษาแพทย์ และยังมีศูนย์การเรียนรู้ผ่านดาวเทียม (Bolyno International University College) ในเขตกำปงชนัง ในเดือนกุมภาพัน ค.ศ. 2011 และเปิดวิทยาเขตแห่งที่สองในเดือน เมษายน ค.ศ. 2011 

**หลักสูตรและคณะ**
มหาวิทยาลัยมีหลักสูตร 6 ปี ที่รวมทั้งภาคปฏิบัติและภาคทฤษฎีคลินิค สำหรับหลักสูตรปริญญาตรี (Bachelor in Medical Science) ซึ่งเทียบเท่า MBBS ในต่างประเทศและ 4 ปี สำหรับปริญญา BDS  และนอกจากคณะทางด้านสาธารสุขแล้วมหาวิทยาลัยยังมีคณะอื่นอีกดังนี้- แพทยศาสตร์และกุมารเวชศาสตร์ (Medicine and Pediatrics)- พยาบาลศาสตร์ (Nursing Sciences)- ทันตแพทยศาสตร์ (Dentistry)- มนุษยศาสตร์และภาษา (Humanities and Languages)- วิทยาศาสตร์และเทคโนโลยี (Science and Technology)- การเกษตรและการพัฒนาชนบท (Agriculture and Rural Development)- การสาธารณสุข (School of Public Health)- บริหารธุรกิจและเศรษฐศาสตร์ (Business and Economics)- สังคมศาสตร์และวารสารศาสตร์ (Social Sciences and Journalism)- นิติศาสตร์ (Law)

**ความร่วมมือทางวิชาการ**
 IND Vinayaka Mission's Research Foundation- LAO มหาวิทยาลัยแห่งชาติลาว- MAS มหาวิทยาลัยแห่งชาติมาเลเซีย- PHI Our Lady of Fatima University- PHI Rizal Technological University- RUS ศุนย์วิจัยโสตนาสิกลาริงซ์วิทยา (Otorhinolaryngology Research Center)- RUS มหาวิทยาลัยมิตรภาพแห่งประชาชน (People's Friendship University of Russia)- RUS สถาบันวิจัยโลหิตวิทยากุมารเวช (Research Institute of Pediatric Hematology of Russia)- THA จุฬาลงกรณ์มหาวิทยาลัย- THA มหาวิทยาลัยเชียงใหม่- THA มหาวิทยาลัยขอนแก่น- THA มหาวิทยาลัยมหิดล- THA มหาวิทยาลัยรังสิต

**องค์กรที่ให้การรับรอง**

**ภายในประเทศ**
 CAM องค์กรอุดมศึกษากัมพูชา (Cambodian Higher Education Association ; CHEA)- CAM คณะกรรมาธิการรับรองการศึกษากัมพุชา (Accreditation Committee of Cambodia ; ACC)- CAM รัฐบาลกัมพูชา

**ต่างประเทศ**
 DEN AVICENNA Directory for medicine- HKG องค์กรการศึกษาการแพทย์เอเซีย (Asian Medical Education Association ; AMEA)) - SIN มูลนิธิเอเซัย - ยุโรป (Asia-Europe Foundation ; ASEF)- THA องค์กรเพื่อการศึกษาขั้นสูงแห่งอุษาคเนย์ (Association of Southeast Asian Institutions of Higher Learning ; ASAIHL)- USA สถาบันเพื่อการศึกษาทางการแพทย์นานาชาติ (Institute for International Medical Education ; IIME)- USA International Medical Education Directory

**อ้างอิง**

**แหล่งข้อมูลอื่น**
  Official Website -  Sen Sok International University Hospital-  UN World Health Organization (WHO) Directory of Medical Schools-  FAIMER Foundation for the Advancement of International Medical Education and Research 
หมวดหมู่:สิ่งก่อสร้างตั้งแต่ พ.ศ. 2545
หมวดหมู่:สถาบันอุดมศึกษาในประเทศกัมพูชา
นันทศัย พิศลยบุตร

นันทศัย พิศลยบุตร เกิดเมื่อวันที่ 3 กรกฎาคม พ.ศ. 2525  ชื่อเล่น เต้  นักแสดงสัญชาติไทยที่มีเชื้อสายไทย

**ประวัติ**
นันทศัย พิศลยบุตร หรือ เต้ เข้าวงการตั้งแต่อายุ 13 โฆษณากล้องโพลารอยด์ ต่อมาได้เป็นดัชชี่บอยแอนด์เกิร์ล ปี 2540 ต่อมาได้งานพิธีกรรายการวัยรุ่นของเจเอสแอล ชื่อรายการ ไทม์ ฟอร์ ทีน ขณะเดียวกันก็ร่วมกิจกรรมกับดัชชี่อย่างต่อเนื่อง โดยเฉพาะกิจกรรมสปอร์ต เดย์ ซึ่งไปแข่งกีฬาและเปิดคอนเสิร์ตกับเพื่อน ๆ เจ้าตัวยอมรับว่าเรียนไม่ค่อยเก่ง ถนัดด้านกีฬามากกว่า โดยเฉพาะเทนนิส ซึ่งเล่นตั้งแต่ 10 ขวบ และคุณพ่อยังเคยเป็นนักเทนนิสทีมชาติ นอกจากนี้ยังถนัดบาสเกตบอล วิ่ง และปิงปอง เมื่อทำงานอัลบั้มชุดแรกเสร็จเรียบร้อย จึงปรึกษาผู้ใหญ่เรื่องการเรียนและการทำงาน ซึ่งได้ทางออกว่าต้องกลับไปเรียนสอบเทียบให้จบ ตอนนี้สอบเทียบได้แล้ว จึงกลับมาทำงานอีกครั้ง และได้รับบทเป็นพระเอกทันทีในเรื่อง "หน้าต่างบานแรก" ของไอทีวี ช่วงนี้พยายามศึกษาด้านการแสดงเพิ่มเติม โดยไปเรียนกับบางกอกการละคร ทำให้รู้เทคนิคการแสดงขึ้นมาก
เมื่อเปรียบเทียบงานแสดงกับงานดนตรี เต้ชอบทั้งสองอย่าง เพราะงานแสดงทำให้ได้เรียนรู้ที่จะรับผิดชอบ มีระเบียบมากขึ้น ส่วนงานดนตรีเป็นสิ่งที่ชอบและอยากทำมาก โดยเฉพาะขณะนี้ชอบแนวอิเล็กทรอนิกส์ร็อก 

**การศึกษา**
จบมัธยมแผนกศิลป์คำนวณโรงเรียนทิวไผ่งาม

**ผลงานการแสดง**

**ละครโทรทัศน์**

**ละครสั้น**

**ภาพยนตร์**
 (2546) หลุม รับบท เคน- (2548) ถึงเป็น ถึงตาย- (2548) เด็กเดน รับบท แว่น

**งานพิธีกร**
 ไทม์ ฟอร์ ทีน

**มิวสิควีดีโอ**
 เพลง รักไปแล้ว ของ นาวิน ต้าร์ 

**ผลงานเพลง**

**อัลบั้ม Workshop สังกัด จีเอ็มเอ็ม แกรมมี่**
 "เต้ นันทศัย พิศลยบุตร" เคยออกอัลบั้มกับเพื่อนอีก 2 คน ภายใต้ชื่อวง BKK (บีเคเค) อัลบั้ม Workshop วางแผงเมื่อวันที่ 25 กุมภาพันธ์ พ.ศ. 2542
# ทำไมต้องรักเธอ
# งมงาย
# ขายคุณคนเดียว
# ทำอย่างนี้ทำไม
# ลืมเลยดีกว่า
# แค่เธอก็พออยู่แล้ว
# จะรักซะอย่าง
# ขอโทษจริงๆ
# ขอแค่นี้
# โง่

**อ้างอิง**
  ชีวประวัติ นันทศัย พิศลยบุตร
หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:นักแสดงสังกัดช่อง 7
หมวดหมู่:นักแสดงชายชาวไทย
หมวดหมู่:นักแสดงชายจากกรุงเทพมหานคร
หมวดหมู่:นักแสดงละครโทรทัศน์ชายชาวไทย
หมวดหมู่:พรรครวมแผ่นดิน
ไซโคลเพนตาไดอีนิลไอเอิร์น ไดคาร์โบนิล ไดเมอร์

ไซโคลเพนตาไดนิลไอเอิร์น ไดคาร์โบนิล ไดเมอร์ (Cyclopentadienyliron dicarbonyl dimer) เป็นสารประกอบเคมีที่มีสูตร (C5H5)2Fe2(CO)4 นอกจากนี้ยังย่อเป็น Cp2Fe2(CO)4 มันถูกเรียกว่า Fp2 หรือ "ฟิบไดเมอร์" มันเป็นผลึกของแข็งแดงเข้มสีม่วง ซึ่งมีได้อย่างง่ายดายที่ละลายน้ำได้ในตัวทำละลายอินทรีย์ขั้วปานกลาง เช่น คลอโรฟอร์ม และ ไพไรดิน แต่อย่างน้อยสามารถละลายในคาร์บอนเตตระคลอไรด์ และคาร์บอนไดซัลไฟด์ Cp2Fe2(CO)4 เป็นสารที่ไม่ละลายน้ำแต่มีเสถียรภาพทางน้ำ

**โครงสร้าง**
ในสารละลาย Cp2Fe2(CO)4 สามารถพิจารณาสารเชิงซ้อนไดเมริคแซนด์วิช มีอยู่ในรูปแบบ 3 ไอโซเมอริค ไดแก่ ซิส ,ทรานส์ และอันบริดจ์ รูปแบบของไอโซเมอริคเหล่านี้ มีความโดดเด่นด้วยตำแหน่งของลิแกนด์ ซิส และทรานส์แตกต่างกันในตำแหน่งสัมพัทธ์ของลิแกนด์ C5H5 (Cp) และสารอินทรีย์ทั้งคู่ และสำหรับทั้งไอโซเมอร์สองขั้วลิแกนด์ CO เป็นส่วนอีกสอง CO บริดจ์ลิแกนด์ ระหว่างอะตอมของธาตุเหล็ก ในอันบริดจ์ไอโซเมอร์ ไม่มีการบริดจ์ลิแกนด์ระหว่างอะตอมเหล็ก — โลหะที่มีการยึดเข้าด้วยกันโดยเฉพาะพันธะ Fe-Fe ซิส และทรานส์ไอโซเมอร์มีอีกมากมาย
Mechanism proposed for interconversion of isomers of Fp2.

**การสังเคราะห์**
Cp2Fe2(CO)4 ถูกแยกออกเป็นครั้งแรกที่เป็นสื่อกลางในการสังเคราะห์ของเฟอร์โรซีน จากไอเอิร์น เพนตาคาร์โบนิล และไดไซคลอเพนตาเดียน และเป็นตั้งแต่พบว่าเป็นผลพลอยได้จากปฏิกิริยาออร์ก้าโนไอเอิร์นเป็นจำนวนมาก Cp2Fe2(CO)4 สามารถสังเคราะห์ด้วยปฏิกิริยาของ Fe(CO)5 และไดไซคลอเพนตาเดียน
2 Fe(CO)5 + C10H12 → (C5H5)2Fe2(CO)4 + 6 CO + H2

**การประยุกต์ใช้**

**อ้างอิง**
หมวดหมู่:สารประกอบโลหอินทรีย์ของเหล็ก
หมวดหมู่:สารประกอบโคออร์ดิเนชันของเหล็ก
หมวดหมู่:สารเชิงซ้อนคาร์บอนิล
หมวดหมู่:สารเชิงซ้อนไซโคลเพนทาไดอีนิล
หมวดหมู่:ไดเมอร์ (เคมี)
หมวดหมู่:สารประกอบแซนด์วิชแบบครึ่ง
ปกรณัมของเหล่าภูต

ปกรณัมของเหล่าภูตเป็นนวนิยาย แนว ลึกลับซับซ้อน, โรแมนซ์, เหนือธรรมชาติ ที่เกี่ยวกับเรื่องเหนือธรรมชาติ แต่งโดย นิชิโอะ อิชิน ภาพประกอบโดย Vofan วางจำหน่ายในประเทศญี่ปุ่นโดย สำนักพิมพ์ โคดันฉะ โดยเป็นเรื่องเกี่ยวกับนักเรียนไฮสคูล ชั้นปีที่ 3 อารารากิ คิโยมิ ซึ่งเคยสู้และกลายเป็นแวมไพร์ ทำให้เขาเข้าไปเกี่ยวพันกับ วิญญาณ,ภูต,ผี,ปีศาจ ไปจนถึงเทพ และทำให้เขาต้องช่วยเหลือบุคคลเหล่านั้น.
สำหรับอนิเมะ ผลิตโดย SHAFT เป็นจำนวนทั้งสิ้น 12 ตอน ระหว่างเดือน กรกฎาคม -กันยายน พ.ศ. 2552 และออกอากาศทางอินเทอร์เน็ตอีก 3 ตอน ระหว่าง พฤศจิกายน พ.ศ. 2552 และ มิถุนายน พ.ศ. 2553,ส่วนภาคต่อมา ปกรณัมของเทียม ออกอากาศระหว่าง มกราคม-มีนาคม พ.ศ. 2555,ส่วนอนิเมะของ ปกรณัมของวิฬาร์ (นิลบท) ออกอากาศในวันที่ 31 ธันวาคม พ.ศ. 2555 และ ปกรณัม ซีซั่น 2 ได้วางแผนที่จะออกอากาศในช่วงกรกฎาคม พ.ศ. 2556 อีกด้วย. ส่วนภาพยนตร์อนิเมะจะเป็นช่วงที่กล่าวถึงเหตุการณ์ก่อนหน้าทั้งหมด มีชื่อเรื่องว่า ปกรณัมของตำหนิ
ด้านดีวีดีและบูลเรย์ของเรื่องนี้ ตั้งแต่วางจำหน่ายจนถึงปัจจุบันสามารถจำหน่ายได้มากกว่า 1 ล้านแผ่น ถือว่าเป็นอนิเมะช่วงฉายดึกที่มียอดขายมากที่สุดเท่าที่มีการบันทึกมา

**อ้างอิง**
หมวดหมู่:อนิเมะที่ออกฉายในปี พ.ศ. 2556
หมวดหมู่:อนิเมะโอเอ็นเอในปี พ.ศ. 2567

หมวดหมู่:การ์ตูนญี่ปุ่น
บริการเชื้อเพลิงการบินกรุงเทพ

บริษัท บริการเชื้อเพลิงการบินกรุงเทพ จำกัด (มหาชน) (Bangkok Aviation Fuel Services PCL., ชื่อย่อ: BAFS)  บริษัทก่อตั้งขึ้นเมื่อวันที่ 30 ธันวาคม พ.ศ. 2526 โดยคณะรัฐมนตรีอนุมัติให้ดำเนินการตามความเห็นและมติสำนักงานคณะกรรมการพัฒนาการเศรษฐกิจและสังคมแห่งชาติในการจัดตั้งโครงการเติมน้ำมันอากาศยาน ปัจจุบันบริษัทเป็นบริษัทเดียวที่ได้รับสิทธิจากรัฐบาลไทยในการดำเนินธุรกิจจัดเก็บ และให้บริการเติมน้ำมันเชื้อเพลิงแก่อากาศยานทุกประเภทและทุกเที่ยวบิน ณ ท่าอากาศยานดอนเมือง โดยบริษัทให้บริการเชื้อเพลิงการบินอย่างครบวงจรทั้ง 3 ระบบ คือ ระบบคลังน้ำมันอากาศยานระบบส่งน้ำมันอากาศยานผ่านท่อฯ และระบบเติมน้ำมันอากาศยาน โดยมีลูกค้าหรือผู้ว่าจ้างเติมน้ำมัน 
โดยมีลูกค้าหรือผู้ว่าจ้างเติมน้ำมัน คือ บริษัทผู้ค้าน้ำมันต่างๆ ที่ขายน้ำมันอากาศยานให้แก่สายการบิน โดยบริษัทมีการให้บริการเติมน้ำมันอากาศยาน 2 ประเภท คือ  น้ำมันอากาศยานสำหรับเครื่องบินไอพ่น (JET A-1) และน้ำมันอากาศยานสำหรับเครื่องบินลูกสูบ (AVGAS) ในวันที่ 28 กันยายน พ.ศ. 2549 ได้มีการย้ายท่าอากาศยานนานาชาติของไทยจากท่าอากาศยานดอนเมืองไปยังท่าอากาศยานสุวรรณภูมิ โดยบริษัทและบริษัทย่อยได้ให้บริการเชื้อเพลิงการบินอย่างครบวงจรทั้ง 3 ระบบเช่นเดียวกับที่ท่าอากาศยานดอนเมือง 
นอกจากการให้บริการของบริษัทที่ท่าอากาศยานดอนเมือง และท่าอากาศยานสุวรรณภูมิ บริษัทได้ให้บริการเติมน้ำมันอากาศยานสำหรับเครื่องบินไอพ่นให้แก่สายการบินบางกอกแอร์เวย์ ณ ท่าอากาศยานภูมิภาค 2 แห่ง คือ ท่าอากาศยานสมุย จังหวัดสุราษฎร์ธานี และท่าอากาศยานสุโขทัย โดยบริษัทได้รับสัญญาอนุญาตให้ดำเนินการให้บริการเติมน้ำมันอากาศยานจากบริษัท การบินกรุงเทพ จำกัด โดยขยายระยะเวลาการให้ดำเนินการเป็น 25 ปี เริ่มตั้งแต่ปี 2543 ถึง 2567 

**อ้างอิง**
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2526
บิวตี้ คอมมูนิตี้

บริษัท บิวตี้ คอมมูนิตี้ จำกัด (มหาชน) (BEAUTY COMMUNITY PUBLIC COMPANY LIMITED ชื่อย่อ:BEAUTY)  เดิมชื่อ บริษัท โมนาโพลิแตนท์ จำกัด จัดตั้งขึ้นเมื่อวันที่ 19 ตุลาคม 2543 เพื่อดำเนินธุรกิจจำหน่ายปลีกผลิตภัณฑ์เครื่องสำอางและบำรุงผิว ด้วยแนวความคิดที่ต้องการจะนำเสนอผลิตภัณฑ์เพื่อความงามอันหลากหลายที่ผ่านการคัดสรรอย่างดีทั้งในด้านวัตถุดิบและรูปลักษณ์ เพื่อเป็นอีกทางเลือกหนึ่งของผู้บริโภค

**ผู้ถือหุ้นรายใหญ่**
 ข้อมูล ณ วันที่ 8 มิถุนายน พ.ศ. 2563

**อ้างอิง**
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2543
เงินทุน ศรีสวัสดิ์

บริษัทเงินทุน ศรีสวัสดิ์ จำกัด (มหาชน) (SRISAWAD FINANCE PUBLIC CO.,LTD. ชื่อย่อ:BFIT ชื่อเดิมคือ บริษัท เงินทุนหลักทรัพย์ กรุงเทพธนาทร จำกัด (มหาชน) และ บริษัท เงินทุน กรุงเทพธนาทร จำกัด (มหาชน) ตามลำดับ BANGKOK FIRST INVESTMENT & TRUST PUBLIC CO.,LTD.) เริ่มประกอบธุรกิจเงินทุนและธุรกิจหลักทรัพย์เมื่อวันที่ 27 กรกฎาคม พ.ศ. 2512 ต่อมาบริษัทได้แปลงสภาพเป็นบริษัทมหาชนจำกัด ในชื่อแรก "บริษัทเงินทุนหลักทรัพย์ กรุงเทพธนาทร จำกัด (มหาชน)" เมื่อวันที่ 15 กรกฎาคม พ.ศ. 2536 โดยในวันที่ 12 ธันวาคม พ.ศ. 2543 บริษัทได้ดำเนินการแยกธุรกิจเงินทุนและธุรกิจหลักทรัพย์ออกจากกัน พร้อมกับเปลี่ยนชื่อเป็น "บริษัทเงินทุน กรุงเทพธนาทร จำกัด (มหาชน)" โดยการจัดตั้งบริษัทหลักทรัพย์ขึ้นใหม่ เพื่อรองรับการดำเนินงานด้านธุรกิจหลักทรัพย์ภายใต้ชื่อ บริษัทหลักทรัพย์ บีฟิท จำกัด (มหาชน) (ปัจจุบันคือบริษัท หลักทรัพย์อาร์เอชบี (ประเทศไทย) จำกัด (มหาชน)) 
ทั้งนี้ เมื่อวันที่ 21 เมษายน พ.ศ. 2560 ที่ประชุมสามัญผู้ถือหุ้นของบริษัท ครั้งที่ 52 ประจำปี 2560 ได้มีมติให้ทำการเปลี่ยนชื่อบริษัท มาใช้เป็นชื่อปัจจุบัน โดยมีผลบังคับใช้เมื่อวันที่ 7 มิถุนายน ปีเดียวกัน และมีบริษัท ศรีสวัสดิ์ คอร์ปอเรชั่น จำกัด (มหาชน) เป็นผู้ถือหุ้นใหญ่สุดในปัจจุบัน พร้อมทั้งยังได้ทำการย้ายสำนักงานใหญ่ จากอาคารกรุงเทพประกันภัย ถนนสาทรใต้ ไปยังอาคารศรีสวัสดิ์ ถนนแจ้งวัฒนะ กรุงเทพมหานคร
ทั้งนี้ เมื่อวันที่ 23 มิถุนายน พ.ศ. 2565 ที่ประชุมวิสามัญผู้ถือหุ้นของบริษัท ครั้งที่ 57 ได้มีมติให้ทำการเปลี่ยนชื่อบริษัท เป็น บริษัท ศรีสวัสดิ์ แคปปิตอล 1969 จำกัด (มหาชน) มีผลบังคับใช้ตั้งแต่เมื่อวันที่ 9 กันยายน ปีเดียวกัน จนถึง ณ ปัจจุบัน

**อ้างอิง**
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2512
บีจีที คอร์ปอเรชั่น

บริษัท บีจีที คอร์ปอเรชั่น จำกัด (มหาชน) (BGT CORPORATION PUBLIC COMPANY LIMITED ชื่อย่อ:BGT)  บริษัทก่อตั้งขึ้นเมื่อวันที่ 31 มีนาคม 2531 โดย ดร.นพดล ธรรมวัฒนะ เป็นผู้ค้นพบและก่อตั้งบริษัทเพื่อจำหน่ายผลิตภัณฑ์เสื้อผ้าสำเร็จรูป และผลิตภัณฑ์ที่เกี่ยวข้องภายใต้เครื่องหมายการค้า Body Glove โดยการจัดจำหน่ายผ่านร้านค้าของตนเองและทางห้างสรรพสินค้านับตั้งแต่ปี 2531 และขยายเข้าสู่ทั่วภูมิภาคของประเทศไทย ในวันที่ 11 ธันวาคม 2550 หุ้นสามัญของบริษัทได้เข้าเป็นหลักทรัพย์จดทะเบียนในตลาดหลักทรัพย์ เอ็ม เอ ไอ

**อ้างอิง**
หมวดหมู่:บริษัทจดทะเบียนในตลาดหลักทรัพย์เอ็ม เอ ไอ
หมวดหมู่:บริษัทที่ก่อตั้งในปี พ.ศ. 2531
บลิส-เทล

บริษัท บลิส-เทล จำกัด (มหาชน) (BLISS-TEL PUBLIC COMPANY LIMITED ชื่อย่อ:BLISS)  ก่อตั้งขึ้นในเดือนมีนาคม 2532 เพื่อประกอบธุรกิจเป็นผู้นำเข้าและจำหน่ายอุปกรณ์สื่อสารโทรคมนาคม โดยในระยะแรกสินค้าที่บริษัทจำหน่าย ได้แก่ โทรศัพท์บ้านแบบมีสายและไร้สาย และวิทยุติดตามตัว (Pager) เป็นต้น ต่อมาในปี 2534 บริษัทจึงได้มีการนำเข้าและจำหน่ายโทรศัพท์เคลื่อนที่
หลัง รัฐประหารในประเทศไทย พ.ศ. 2557 บริษัทแต่งตั้ง พลเอก นพปฎล คุณกมุท เป็นประธานกรรมการบริษัท ตั้งแต่ 14 กรกฎาคม พ.ศ. 2557 ถึง 11 ตุลาคม พ.ศ. 2559

**อ้างอิง**
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทไทยที่ก่อตั้งในปี พ.ศ. 2532
รถไฟฟ้ากรุงเทพ

บริษัท รถไฟฟ้ากรุงเทพ จำกัด (มหาชน) (BANGKOK METRO PUBLIC COMPANY LIMITED ชื่อย่อ: BMCL)  บริษัทก่อตั้งเมื่อวันที่ 18 กุมภาพันธ์ พ.ศ. 2541 โดยมีกลุ่มบริษัท ช.การช่าง จำกัด (มหาชน) เป็นผู้ถือหุ้นรายใหญ่ เพื่อเข้าร่วมประมูลสัมปทานโครงการระบบขนส่งมวลชนด้วยรถไฟฟ้าใต้ดินรายแรกของประเทศไทย ในฐานะผู้ออกแบบ, ผลิต, จัดหา, ติดตั้ง, ทดสอบ และใช้งานอุปกรณ์งานระบบ เพื่อดำเนินการ และบำรุงรักษาระบบรถไฟฟ้า โดยบริษัทได้รับความเห็นชอบจากคณะรัฐมนตรี เมื่อวันที่ 28 มีนาคม พ.ศ. 2543 และวันที่ 25 กรกฎาคม พ.ศ. 2543 ตามลำดับให้เป็นผู้ได้รับสัมปทานดังกล่าวแต่เพียงผู้เดียว
บริษัทเป็นผู้รับสัมปทานจากการรถไฟฟ้าขนส่งมวลชนแห่งประเทศไทย (รฟม.) ในการเป็นผู้ออกแบบ, ผลิต, จัดหา, ติดตั้ง, ทดสอบ และใช้งานอุปกรณ์งานระบบ เพื่อดำเนินการ และบำรุงรักษาระบบรถไฟฟ้า โครงการรถไฟฟ้ามหานคร สายเฉลิมรัชมงคล เป็นระยะเวลา 25 ปี นับแต่วันที่รฟม.ออกหนังสือไม่คัดค้านการเริ่มให้บริการที่ก่อให้เกิดรายได้ คือวันที่ 2 กรกฎาคม พ.ศ. 2547 และได้เปิดให้บริการเดินรถอย่างเป็นทางการเมื่อวันที่ 3 กรกฎาคม พ.ศ. 2547 บริษัทมีสิทธิแต่เพียงผู้เดียวในการจัดเก็บรายได้ค่าโดยสารรวมทั้งการดำเนินกิจกรรมและการพัฒนาเชิงพาณิชย์ ซึ่งรวมถึงการโฆษณาและการให้เช่าพื้นที่ภายในสถานีและขบวนรถไฟฟ้า รวมทั้งพื้นที่ชั้นใต้ดินของอาคารจอดแล้วจรที่สถานีลาดพร้าว ตลอดอายุของสัมปทาน 25 ปี ทั้งนี้ ภายใต้สัญญาดังกล่าวบริษัทมีภาระผูกพันต้องจ่ายเงินตอบแทนให้แก่รฟม. ตามอัตราที่ระบุในสัญญาตลอดระยะเวลาดังกล่าว
วันที่ 8 ธันวาคม พ.ศ. 2558 คณะรัฐมนตรี มีมติเห็นชอบให้ บมจ.ทางด่วนกรุงเทพ (BECL) ควบรวมกิจการกับ บมจ.รถไฟฟ้ากรุงเทพ (BMCL) ในชื่อใหม่ว่า บริษัท ทางด่วนและรถไฟฟ้ากรุงเทพ จำกัด (มหาชน) หรือ บีอีเอ็ม (BEM) โดยมีการจดทะเบียนบริษัทใหม่ต่อ กรมพัฒนาธุรกิจการค้า ในวันที่ 30 ธันวาคม พ.ศ. 2558  และเริ่มทำการซื้อขายหุ้นในวันที่ 5 มกราคม พ.ศ. 2559

**ผู้ถือหุ้นรายใหญ่**
 ข้อมูล ณ วันที่ 6 มีนาคม พ.ศ. 2558  

**อ้างอิง**
หมวดหมู่:อดีตบริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทไทยที่ก่อตั้งในปี พ.ศ. 2541
หมวดหมู่:สิ้นสุดในปี พ.ศ. 2558
แบคแลช (2002)

แบคแลช (2002) (อังกฤษ:Backlash (2002))) เป็นรายการเพย์-เพอร์-วิวมวยปล้ำอาชีพของ เวิลด์เรสต์ลิงเฟดดิเรชั่น (WWF) จัดเมื่อวันที่ 29 เมษายน ค.ศ. 2007 ณ สนามเคมเพอร์อารีนา ในเมืองแคนซัสซิตี รัฐมิสซูรี ซึ่งเป็นรายการในลำดับรายการแบคแลช ครั้งที่ 4 และจัดหลังจากศึกเรสเซิลเมเนีย ครั้งที่ 18 โดยแสดงนักมวยปล้ำจากรอว์ และสแมคดาวน์ และเป็นศึกครั้งสุดท้ายที่ใช้ชื่อ WWF

**ผลการปล้ำ/แมทช์การปล้ำ**

**ดูเพิ่ม**
ดับเบิลยูดับเบิลยูอี แบคแลช
*รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
 Official website
หมวดหมู่:มวยปล้ำอาชีพในปี พ.ศ. 2545
หมวดหมู่:แบคแลช
แบล็คเบอร์รี่ แซด 10

แบล็กเบอรี แซด10 (BlackBerry Z10) เป็นสมาร์ตโฟนจอสัมผัส ผลิตโดยแบล็กเบอรี หรือ ริม (RIM) ซึ่งเป็นรุ่นแรกใน 2 รุ่นที่เปิดตัวพร้อมระบบปฏิบัติการแบล็กเบอรี 10 โดยเปิดตัวเมื่อวันที่ 30 มกราคม พ.ศ. 2556 ในสหราชอาณาจักร และตามด้วยBlackBerry Z30ในภายหลัง

**อ้างอิง**
อ
อ
บางกอกไนล่อน

บริษัท บางกอกไนล่อน จำกัด (มหาชน) (THE BANGKOK NYLON PUBLIC COMPANY LIMITED ชื่อย่อ:BNC)    บริษัทได้ก่อตั้งร่วมทุนระหว่างผู้ลงทุนฝ่ายไทยกับฝ่ายญี่ปุ่น ได้แก่  บริษัท สหพัฒนาอินเตอร์โฮลดิ้ง จำกัด (มหาชน)  บริษัทมิตรสยามอินเตอร์เนชั่นแนล จำกัด บริษัทดำเนินกิจการผลิตถุงเท้าโดยเริ่มผลิตและส่งถุงเท้าออกสู่ตลาดครั้งแรกในปี พ.ศ. 2510

**อ้างอิง**
หมวดหมู่:บริษัทจดทะเบียนในตลาดหลักทรัพย์แห่งประเทศไทย
บิซิเนส ออนไลน์

บริษัท บิซิเนส ออนไลน์ จำกัด (มหาชน) (BUSINESS ONLINE PUBLIC COMPANY LIMITED ชื่อย่อ:BOL)   บริษัทก่อตั้งขึ้นเมื่อวันที่ 26 เมษายน พ.ศ. 2538 เพื่อดำเนินกิจการให้บริการข้อมูล บริษัทจดทะเบียน ออนไลน์แก่ประชาชนทั่วไป บริษัทจดทะเบียนแปรสภาพเป็นบริษัทมหาชนจำกัด เมื่อวันที่ 1 ธันวาคม 2546 และเข้าทำการซื้อขายในตลาดหลักทรัพย์ เอ็ม เอ ไอ เมื่อวันที่ 21 เมษายน 2547
บริษัทประกอบธุรกิจให้บริการข้อมูล ข่าวสาร การวิเคราะห์และตรวจสอบข้อมูล เพื่อใช้เป็นเครื่องมือในการตัดสินใจทางธุรกิจ ซึ่งข้อมูลดังกล่าวได้มาจากการรวบรวมข้อมูลจากหลาย ๆ แหล่ง ได้แก่ ข้อมูลจากกรมพัฒนาธุรกิจการค้า กระทรวงพาณิชย์ โดยมีสัญญาเพื่อรับข้อมูลนิติบุคคลที่จดทะเบียนจัดตั้งกับกระทรวงพาณิชย์ทั้งหมดในประเทศซึ่งรวมถึง สถานะของบริษัท คณะกรรมการ และผลดำเนินการของแต่ละบริษัท กว่า 1,000,000 บริษัทในประเทศไทย และบริษัทยังได้รวบรวมข้อมูลจากแหล่งอื่น เช่น ข้อมูลข่าวสารในหมวดอุตสาหกรรมต่าง ๆ โดยรวบรวมจากหนังสือพิมพ์ ตลอดจนแหล่งข่าวด้านธุรกิจชั้นนำต่าง ๆ 
นอกจากนี้ บริษัทยังจัดเก็บ และประมวลผลข้อมูลการชำระเงินของลูกหนี้การค้าจากบริษัทต่าง ๆ ที่ร่วมโครงการกับบริษัทอีกด้วย โดยบริษัทจะทำการตรวจสอบ ประมวลผล วิเคราะห์ จัดเก็บ และบันทึกข้อมูลเพื่อให้บริการผ่านระบบคอมพิวเตอร์ออนไลน์ ภายใต้เว็บไซต์ของบริษัท นอกจากนี้บริษัทยังได้รับมอบหมายให้เป็นศูนย์ประมวลผลของฐานข้อมูลลูกหนี้สินเชื่อทั้งหมดที่ได้รับจากสถาบันการเงินที่เป็นสมาชิกของบริษัทข้อมูลเครดิตแห่งชาติ จำกัด (NCB) ตั้งแต่เริ่มก่อตั้งจนถึงปัจจุบัน 
ธุรกิจของ BOL ในปัจจุบันแบ่งออกเป็น 3 กลุ่ม 
*บริการด้านข้อมูล (Information Services)
*บริการด้านการบริหารความเสี่ยง (Risk Management Services)
*บริการอื่น ๆ (Other Services)

**อ้างอิง**
หมวดหมู่:บริษัทจดทะเบียนในตลาดหลักทรัพย์เอ็ม เอ ไอ
หมวดหมู่:บริษัทที่ก่อตั้งในปี พ.ศ. 2538
หมวดหมู่:ผลิตภัณฑ์ที่เปิดตัวในปี พ.ศ. 2556

หมวดหมู่:Product introductions by year
หมวดหมู่:2013 introductions
หมวดหมู่:พ.ศ. 2556
หมวดหมู่:ผลิตภัณฑ์ที่เปิดตัวแบ่งตามปี
บางกอกรับเบอร์

บริษัท บางกอกรับเบอร์ จำกัด (มหาชน) (BANGKOK RUBBER PUBLIC COMPANY LIMITED ชื่อย่อ:BRC)   บริษัทก่อตั้งขึ้นเมื่อวันที่ 26 เมษายน พ.ศ. 2517 ในระยะแรกบริษัทเป็นเพียงแผนกรองเท้าของบริษัท ไลอ้อน (กรุงเทพ) จำกัด โดยบริษัทดำเนินกิจการผลิตรองเท้าผ้าใบภายใต้เครื่องหมายการค้า"โอลิมปิก" ต่อมาบริษัทเริ่มดำเนินการผลิตรองเท้าผ้าใบเป็นของตัวเองภายใต้เครื่องหมายการค้า "PAN" ต่อมาบริษัทได้เริ่มทำการซื้อขายวันแรก ใช้ชื่อว่า "BRC" เมื่อวันที่ 30 ธันวาคม พ.ศ. 2526 ต่อมาบริษัทจดทะเบียนแปลงสภาพเป็นบริษัทมหาชนจำกัด ณ กรมพัฒนาธุรกิจการค้า กระทรวงพาณิชย์ ภายใต้ชื่อ "บริษัท บางกอกรับเบอร์ จำกัด (มหาชน)" เมื่อวันที่ 27 พฤษภาคม พ.ศ. 2537 ทะเบียนเลขที่ บมจ.433 ปัจจุบัน ตลาดหลักทรัพย์สั่งเพิกถอนหุ้น ตั้งแต่วันที่ 28 กันยายน พ.ศ. 2560 เป็นต้นไป

**อ้างอิง**
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทไทยที่ก่อตั้งในปี พ.ศ. 2517
บ้านร็อคการ์เด้น

บริษัท บ้านร็อคการ์เด้น จำกัด (มหาชน) (BAAN ROCK GARDEN PUBLIC COMPANY LIMITED ชื่อย่อ: BROCK)   ก่อตั้งขึ้นเมื่อวันที่ 5 กุมภาพันธ์ พ.ศ. 2533 เดิมชื่อบริษัท ชูชีพ เซาท์ กรุ๊ฟ จำกัด บริษัทประกอบธุรกิจอสังหาริมทรัพย์โดยมีลักษณะการบริหารงาน การจัดการ และการพัฒนาธุรกิจอสังหาริมทรัพย์ของบริษัทที่มุ่งเน้นไปที่การนำที่ดินของบริษัทที่มีอยู่มาใช้ให้เกิดประโยชน์และประสิทธิภาพสูงสุด รวมถึงการจัดหาซื้อที่ดินในทำเลที่มีศักยภาพเพื่อทำโครงการจัดสรรต่อไป

**อ้างอิง**
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2533
หมวดหมู่:ผลิตภัณฑ์ที่เปิดตัวในปี พ.ศ. 2555

หมวดหมู่:พ.ศ. 2555
หมวดหมู่:ผลิตภัณฑ์ที่เปิดตัวแบ่งตามปี
บรุ๊คเคอร์ กรุ๊ป

บริษัท บรุ๊คเคอร์ กรุ๊ป จำกัด (มหาชน) (THE BROOKER GROUP PUBLIC COMPANY LIMITED ชื่อย่อ:BROOK)   ก่อตั้งเมื่อปี 2537 ประกอบธุรกิจในการให้บริการด้านข้อมูลหรือคำปรึกษาด้านธุรกิจและการเงิน รวมทั้งเป็นที่ปรึกษาอิสระให้แก่องค์กรชั้นนำของภาครัฐบาล และภาคเอกชนทั้งในประเทศไทยและต่างประเทศ

**อ้างอิง**
หมวดหมู่:บริษัทจดทะเบียนในตลาดหลักทรัพย์เอ็ม เอ ไอ
บางสะพานบาร์มิล

บริษัท บางสะพานบาร์มิล จำกัด (มหาชน) (BANGSAPHAN BARMILL PUBLIC COMPANY LIMITED ชื่อย่อ:BSBM)   บริษัทก่อตั้งเมื่อวันที่ 11 พฤศจิกายน 2537 โดยการร่วมทุนระหว่างกลุ่มสหวิริยากับกลุ่มนักลงทุนชาวไต้หวันเพื่อประกอบธุรกิจผลิตเหล็กเส้นแบบรีดร้อน โดยโรงงานของบริษัทตั้งอยู่ที่อำเภอบางสะพาน จังหวัดประจวบคีรีขันธ์ บริษัทได้แปรสภาพเป็นบริษัทมหาชนจำกัดในวันที่ 9 สิงหาคม 2547 และในปี 2548 บริษัทได้ทำการระดมทุนสาธารณะในรูปแบบการเสนอขายหุ้นครั้งแรกให้แก่สาธารณชน (IPO) และตลาดหลักทรัพย์แห่งประเทศไทยรับหุ้นสามัญของบริษัทเป็นหลักทรัพย์จดทะเบียน 
บริษัทเป็นผู้ผลิตเหล็กเส้นเสริมคอนกรีตประกอบด้วยเหล็กเส้นกลมและเหล็กเส้นข้ออ้อยภายใต้มาตรฐานอุตสาหกรรมแห่งประเทศไทย ด้วยกำลังการผลิตสูงสุด 720,000 ตันต่อปี  ในปี 2555 ปริมาณการผลิตจริงอยู่ที่ 100,712 ตัน ใช้กำลังการผลิตจริงอยู่ที่ 14% 

**อ้างอิง**
หมวดหมู่:บริษัทที่ก่อตั้งในปี พ.ศ. 2537
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2548
บี จิสติกส์

บริษัท บางปะกง เทอร์มินอล จำกัด (มหาชน) (BANGPAKONG TERMINAL PUBLIC COMPANY LIMITED ชื่อย่อ:BTC)  ก่อตั้งเมื่อวันที่ 24 พฤศจิกายน 2538 บริษัทดำเนินธุรกิจท่าเทียบเรือและการให้บริการอื่นๆที่เกี่ยวข้อง โดยได้รับใบอนุญาตที่สำคัญเกี่ยวกับการให้บริการท่าเทียบเรือ ได้แก่ ใบอนุญาตประกอบกิจการท่าเรือเดินทะเล ใบอนุญาตให้ใช้ท่าเทียบเรือ ใบอนุญาตให้เปิดทำเนียบท่าเรือและโรงพักสินค้า และใบอนุญาตให้เปิดดำเนินการโรงพักสินค้าเพื่อตรวจปล่อยของขาเข้าและบรรจุของขาออกนอกเขตทำเนียบท่าเรือ (ICD) ในวันที่ 28 กุมภาพันธ์​ พ.ศ. 2561 เปลี่ยนชื่อเป็น บริษัท บี จิสติกส์ จำกัด (มหาชน)

**อ้างอิง**
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2538
บูติคนิวซิตี้

บริษัท บูติคนิวซิตี้ จำกัด (มหาชน) (BOUTIQUE NEWCITY PUBLIC COMPANY LIMITED ชื่อย่อ:BTNC)  บริษัทจดทะเบียนเมื่อวันที่ 17 พฤศจิกายน 2512 เพื่อดำเนินธุรกิจจำหน่ายเสื้อผ้าสำเร็จรูป วันที่ 19 พฤษภาคม 2537 ได้จดทะเบียนแปรสภาพเป็นบริษัทจำกัด มหาชน บริษัทเป็นผู้จัดจำหน่ายสินค้าเสื้อผ้าสำเร็จรูป และเครื่องหนังสตรี ทั้งในลักษณะค้าปลีก (Retail) และค้าส่ง (Wholesale) ซึ่งในปัจจุบันนอกจากบริษัทจะมีร้านสาขาเป็นของตัวเอง 68 สาขา สินค้าของบริษัทยังจัดจำหน่ายในห้างสรรพสินค้าชั้นนำกว่า 30 แห่งทั่วประเทศ

**อ้างอิง**
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2512